Stor, rummelig og ren lejlighed i det centrale Athen; tæt på metrostationen Victoria. Lejligheden ligger på 6. sal; der er elevator i bygningen. Der er en stor altan med udsigt til Akropolis. Der er store, gode senge - TV - Internet - aircon i alle soveværelser.
Kvarteret har mange etniske restauranter (bl.a. et godt persisk take away-sted lige overfor), og det tager ca. 5-7 min. at komme til metrostationen og derfra kun få stop fra den historiske bydel. Der er flere mini-markeder, særligt supermarkedet lige rundt om blokken er fint og fyldestgørende.
Desværre bærer lejligheden præg at manglende vedligeholdelse og fokus på udlejning. Dels er inventar meget slidt, fx sidder en håndvask løs og parketgulvet i et af soveværelserne er begyndt at falde sammen. Dels er der mange småmangler, som nemt kan fikses, men bare er rigtig irriterende når man er på ferie. Fx manglede der batterier i fjernbetjening; der manglede pærer i udendørs-lamperne på altanen; der var kun 5 glas og 3 kopper trods vi havde booket til 6 personer; der var stort set intet køkkenudstyr (vi opgav at lave mad i lejligheden); der manglede bordplade på sengebord i et soveværelse; der var ikke pære i natlampen i et andet soveværelse.